CELEX: E2005J0001
Language: sk
Date: 2005-11-25 00:00:00
Title: Rozsudok Súdneho dvora z  25. novembra 2005  vo veci E-1/05 — Dozorný orgán EZVO v. Nórske kráľovstvo  (Nedodržanie záväzkov zmluvnou stranou – Služby životného poistenia – Sloboda poskytovania služieb a právo usadiť sa – Článok 33 smernice 2002/83/ES – Odôvodnenie obmedzenia všeobecným záujmom – Proporcionalita)

9.3.2006   
            
            
               SK
            
            
               Úradný vestník Európskej únie
            
            
               C 57/24
            
         
      ROZSUDOK SÚDNEHO DVORA
   
   z 25. novembra 2005
   vo veci E-1/05
   Dozorný orgán EZVO v. Nórske kráľovstvo
   
      (Nedodržanie záväzkov zmluvnou stranou – Služby životného poistenia – Sloboda poskytovania služieb a právo usadiť sa – Článok 33 smernice 2002/83/ES – Odôvodnenie obmedzenia všeobecným záujmom – Proporcionalita)
   
   (2006/C 57/09)
   Vo veci E-1/05 Dozorný orgán EZVO v. Nórske kráľovstvo – ŽIADOSŤ o vyhlásenie, že Nórske kráľovstvo nedodržalo svoje záväzky podľa článku 33 smernice Európskeho parlamentu a Rady 2002/83/ES z 5. novembra 2002 o životnom poistení uvedené v bode 11 prílohy IX k Dohode o EHP, upravené protokolom 1 k Dohode o EHP, vyniesol Súdny dvor v zložení: Carl Baudenbacher, predseda, Per Tresselt a Thorgeir Örlygsson (spravodajca), sudcovia, 25. novembra 2005 rozsudok, ktorého výroková časť znie takto:
   
               1.
            
            
               Vyhlasuje, že ponechaním v platnosti článku 3 ods. 2 nórskeho nariadenia č. 1167 z 21. novembra 1989 o alokácii nákladov, strát, príjmov, finančných prostriedkov atď. medzi poisťovacím koncernom a pobočkami a zastúpeniami poisťovne, upraveného článkom 10 nórskeho nariadenia č. 827 z 22. septembra 1995 o poisťovacích službách a zriaďovaní pobočiek poisťovne so sídlom v inom štáte EHP, Nórske kráľovstvo nedodržalo svoje záväzky podľa článku 33 smernice Európskeho parlamentu a Rady 2002/83/ES z 5. novembra 2002 o životnom poistení uvedené v bode 11 prílohy IX k Dohode o EHP, upravené protokolom 1 k Dohode o EHP.
            
         
               2.
            
            
               Nariaďuje Nórskemu kráľovstvu uhradiť súdne trovy.